Выльыб (Кӧрткерӧс район)

Выльыб —  Коми Республикаись Кӧрткерӧс районын , кöда пырö пырö Ыджыдвидз посадмуö.

Ним йылісь
Нимыс вежöртана: выль 'виль' + ыб. Вильнас сія шусьö сійöн, мыля отирыс локтöмась татчö овны мöдлапöвсянь, кытöн нылöн вöлі важ оланін.

География
Выльыб сулалö Висер ю веськыт вадöрын, куим километра ылынаын Ыджыдвидз посад дорсянь. 

Район шöринöдз, Кӧрткерӧс посадöдз, Выльыбсянь – 78 км, а Сыктывкарöдз – 126 км ылына.

Янсалöм

Туйез

История
Выльыбыс пыр зораммöма öтлаын Ыджыдвидз посадкöт. Ыджыдвидз ладорись Вишера погост медодз казьтыштöны 1585' годö. Вöлöма сэк куим керку, отирыс олöмась Висер ю шульга вадöрас, öння Выльыб весьтын, а местасö шуöмаöсь Кöсьта керöсöн. Мöдлапöлас вöлöма паськыд видз.

XVII векö Висер ю пырöтöма сэтi виль ватуй, а век помас ыджытва коста местасö пондас вöтьлыны. Висер юлöн ватуй вежсьöм шогья Кöсьта керöс вывсис отирыс пондасö вуджны овны Висер веськыт вадöрас. Мукöдыс лэбтöмась керкуэз вылынжык местаэзö, выль ыббез вылö – сідз аркмöма Выльыб, мукöдыс – ю кузя улöжык поздісьöмась, но сэсся быдöс отирсö пондасö шуны ыджыдвидзсаöн. Медоддза вуджисьсö нимтöмась «шабалаöн». Веськыт вадöрас овнытö вуджöмась уна во. Выльыб, кыдз торья грезд, первуись казьтывсьö 1784' годö.

Эшö Октябся револяцияöдз Педöр Степан Васька лэптöма земскöй правленнё отсöтöн керка и сэтчö осьтöма школа. Вöлі грездын и мельнича. ыльыбсянь катытланьын сулалöма часовня (порйöтöмась Прокопей лун – сура празьник).

Война вотöдз Выльыб ягын вöлöмась тюромщиккезлöн бараккез да вышкаэз, пукалісес пöрöтiсö вöр да лэдзчöтісö сійö Висер юö.

Радио деревенса кывзöны 1952' восянь. Би сетны пондöмаöсь 1958' восянь.

Öтласа кöзяйство

1929 – Ыджыдвидзись, Макарсиктісь да Выльыбись кынымкö кöзяйство пырöмась «Гöрд Октяб» колхозö.
1932 – Выльыбын лöсьöтöмась «Фрунзе» колхоз, юралöис сэтöн И.А. Макаров.
1950 – Ыджыдвидз ладорись нёль колхоз да Зулöбись «Ударник» нима колхоз öтласисö «Ленин» нима колхозö.
1968 – Ыджыдвидзись «Ленин» колхоз, Висерись «Дружба» да «Победа» колхоззэз öтувтчисö «СССР-лö 50 во» совхозö.
1986 – Ыджыдвидзын лöсьöтісö торья совхоз.

Веськöтлан

Отир

Воэз сьöрна оліссезлöн лыд вежсис то кыдз:

 1892 1916 1926 1979 1989 2000 2007 252 270  262  316 279 297 277

Унажык отирыс Выльыбас гишшöны Макаров, Меников нето Мишарин.

Кöзяйство да быт

«Висер» му-видз кöзяйстволöн ферма
пилорама

Культура
Одзжык грездас вöлöма КБО, медпункт, школа.

Öні кольччöмась:
челядьсад 
кирпичись клуб 

Гора нима отир
Осипова Зоя – Нациялöн музыка-драма театрын орсісь.

Казьмöтаннэз да сингажöтаннэз

Ордча ландшафттэз

Лыддьöтан
Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
Жеребцов И. Л. Где ты живёшь: Населённые пункты Республики Коми. — Сыктывкар: 2000.
Историко-культурный атлас Республики Коми. — М: Дрофа, 1997. ISBN 5-287-00027-8
Панюков И.М. Висер вож да сэтчöс олысьяс йылысь пасйöдъяс. – Кӧрткерӧс, 1999.
Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5

Категория:Кӧрткерӧс район